stanford-oval/wikipedia huggingface dataset:
Valeri Zelepukin
Aiheesta muualla

Valeri Zelepukin Legends of Hockey -sivustolla (englanniksi)
Valeri Zelepukin The Internet Hockey Databasessa (englanniksi)
Vesajärvi (Hämeenlinna)

| Vesajärvi |
| --- | --- |
Valtiot:  Suomi
Maakunnat:  Kanta-Häme
Kunnat:  Hämeenlinna
Koordinaatit:  60°55′00″N, 24°21′09″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Räikälänjoen valuma-alue (35.89)
Laskuoja:  oja Pyyttämöön 
Järvinumero:  35.892.1.006
Mittaustietoja
Pinnankorkeus:  124,3 m  
Rantaviiva:  1,841 km  
Pinta-ala:  6,135 ha  
 fiVesajärvi 
Vesajärvi  on Kanta-Hämeessä Hämeenlinnassa Rengon kylän lähellä sijaitseva järvi.
Maantietoa

Järven pinta-ala on 6,1 hehtaaria ja se on 450 metriä pitkä ja 300 metriä leveä. Sillä on kaksi laajempaa allasta, joita yhdistää yli 100 metriä pitkä salmi. Järven rantaviivan pituus on 1,8 kilometriä ja sen rannat ovat pääasiassa suota. Järven koillisrannat ovat metsämaata. Järvi on autio, mutta sen itärantoja seuraa polku.
Vesistösuhteet

Järvi sijaitsee Kokemäenjoen vesistössä Vanajan reitin valuma-alueella Räikälänjoen valuma-alueeseen, johon Alajärven alue kuuluu. Järven vedenpinnan korkeus on 124,3 metriä mpy. Siihen on johdettu useita kuivatusojia viereiseltä suolta. Järvi laskee 250 metrin päässä Pyyttämöön, josta vesireitti jatkuu Vesajokena Alajärveen.
Vestas Sailrocket 2

Vestas Sailrocket 2 oli vuonna 2024 purjealusten nopeusennätysten haltija 500:lla ja 1 852 metrillä. Australialaisen Paul Larsenin suunnittelema ja kipparoima vene rikkoi vuonna 2012 molempien matkojen maailmanennätykset. 500 metrin matkalla sen keskinopeus oli 65,45 solmua (121,21 km/h) ja meripeninkulman matkalla 55,32 solmua (102,45 km/h). Lyhyemmällä matkalla se riisti ennätyksen leijalautailija Rob Douglasilta ja merimailin matkalla Alain Thebault'n L'Hydroptèreltä.
Valeri Voronin

Valeri Ivanovitš Voronin (ven. Валерий Иванович Воронин, 17. heinäkuuta 1939 Moskova, Venäjän SFNT, Neuvostoliitto – 22. toukokuuta 1984 Moskova, Venäjän SFNT, Neuvostoliitto) oli neuvostoliittolainen jalkapalloilija. Voroninin pelipaikka oli keskikentällä, mutta häntä käytettiin myös keskuspuolustajana.
Voronin oli tunnettu hyvistä teknisistä taidoistaan, ja hän pääsikin edustamaan Neuvostoliittoa MM-kilpailuihin vuosina 1962 ja 1966. Jälkimmäisissä kilpailuissa Neuvostoliitto oli lähellä mitalia, mutta hävisi lopulta pronssiottelun Portugalille viime hetken maalilla.
Seurajoukkueurallaan Voronin edusti vain Torpedo Moskovaa, jossa hän voitti muun muassa Neuvostoliiton-mestaruuden kahdesti.
Aiheesta muualla

Tilastot maajoukkueen sivuilla (Arkistoitu – Internet Archive) (venäjäksi)
Vesahonlampi

| Vesahonlampi |
| --- | --- |
Valtiot:  Suomi
Maakunnat:  Keski-Suomi
Kunnat:  Joutsa
Koordinaatit:  61°42′18″N, 26°20′06″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Ala-Suonteen alue (14.84)
Laskuoja:  oja Suonteeseen 
Järvinumero:  14.841.1.004
Mittaustietoja
Pinnankorkeus:  102,8 m  
Pituus:  310 m  
Leveys:  160 m  
Rantaviiva:  0,772 km  
Pinta-ala:  3,372 ha  
Saaria:  ei saaria 
 fiVesahonlampi 
Vesahonlampi tai Veshonlampi on Keski-Suomessa Joutsassa  Marjotaipaleen lähellä sijaitseva lampi.
Maantietoa

Lampi on 310 metriä pitkä, 160 metriä leveä, ja sen pinta-ala on 3,4 hehtaaria. Lammella ei ole kartan mukaan saaria.  Sen rantaviivan pituus on 750 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Sysmän reitin valuma-alueen (14.8) Ala-Suonteen alueella (14.84), jonka Ala-Suonteen lähialueeseen (14.841) se kuuluu. Lammen vedenpinnan korkeus on 102,8 metriä mpy.
Marin Čilić

| Marin Čilić |
| --- | --- |

Henkilötiedot
Syntynyt: 28. syyskuuta 1988 (ikä 36)
Kansalaisuus:   Kroatia
Tennispelaaja
Pituus:  198 cm
Paino:  89 kg
Kätisyys:  oikea
Ammattilaisena:  2005–
Palkintorahat:  31 457 455 USD
Kaksinpeli
Paras sijoitus:  3. (29.1.2018)
Turnausvoittoja:  18
Voitot/tappiot:  587–332
Grand Slam -turnauksissa
Australian avoimet:  loppuottelu (2018)
Ranskan avoimet:  puolivälierät (2017, 2018)
Wimbledon:  loppuottelu (2017)
Yhdysvaltain avoimet:  voitto (2014)
Nelinpeli
Paras sijoitus:  49. (15.4.2013)
Voitot/tappiot:  88–99
Aiheesta muualla
marincilic.com
ITF
ATP
Marin Čilić (s. 28. syyskuuta 1988 Međugorje, Bosnia ja Hertsegovina, Jugoslavia) on kroatialainen tennispelaaja. Hän on yltänyt ATP:n maailmanlistalla parhaimmillaan kolmanneksi. Hän saavutti ensimmäisen Grand Slam -turnausvoittonsa Yhdysvaltain avoimissa 2014. Hän on voittanut ammattilaisurallaan 18 kaksinpeliturnausta.
Tennisura

Čilić otti ensimmäisen ATP-turnausvoittonsa New Havenissa elokuussa 2008, kun hän voitti loppuottelussa Mardy Fishin lukemin 6–4, 4–6, 6–2. Vuoden 2009 alkupuolella hän voitti Chennain turnauksen loppuottelussa Somdev Devvarmanin luvuin 6–4, 7–6(3) ja Zagrebin loppuottelussa Mario Ančićin lukemin 6–3, 6–4. Vuonna 2010 hän voitti Chennain turnauksen loppuottelussa Stanislas Wawrinkan 7–6(2), 7–6(3) ja Zagrebin turnauksessa Michael Berrerin 6–4, 6–7(5), 6–3. Vuonna 2011 Čilić voitti Pietarin turnauksen loppuottelussa Janko Tipsarevićin luvuin 6–3, 3–6, 6–2. Vuonna 2012 Čilić voitti Queensin turnauksen ja Umagin turnauksen. Vuonna 2013 hän voitti Zagrebin turnauksen.
Grand Slam -turnausten pääsarjoissa Čilić pelasi ensimmäisen kerran vuonna 2007, mutta ei vielä voittanut yhtään ottelua. Australian avoimissa 2008 hän voitti kolmannella kierroksella seitsemänneksi sijoitetun Fernando Gonzálezin eräluvuin 6–2, 6–7(4), 6–3, 6–1 mutta hävisi neljännellä kierroksella James Blakelle lukemin 3–6, 4–6, 4–6. Samana vuonna Ranskan avoimissa hän hävisi toisella kierroksella yhdeksänneksi sijoitetulle Stanislas Wawrinkalle luvuin 6–7(3), 6–7(4), 1–6. Wimbledonissa hän voitti toisella kierroksella 24:nneksi sijoitetun Jarkko Niemisen luvuin 6–4, 3–6, 6–3, 6–7(6), 7–5 ja kolmannella kierroksella 14:nneksi sijoitetun Paul-Henri Mathieun luvuin 6–7(5), 6–3, 6–4, 7–6(7) mutta hävisi neljännellä kierroksella Arnaud Clémentille lukemin 3–6, 5–7, 2–6. Yhdysvaltain avoimissa hän voitti kaksi ensimmäistä otteluaan mutta hävisi kolmannella kierroksella kolmanneksi sijoitetulle Novak Đokovićille lukemin 7–6(7), 5–7, 4–6 6–7(7).
Australian avoimessa turnauksessa 2009 Čilić voitti kolmannella kierroksella 11:nneksi sijoitetun David Ferrerin eräluvuin 7–6(5), 6–3, 6–4 mutta hävisi neljännellä kierroksella kahdeksanneksi sijoitetulle Juan Martín del Potrolle lukemin 7–5, 4–6, 4–6, 2–6. Ranskan avoimissa 2009 hän selviytyi neljännelle kierrokselle mutta hävisi kolmanneksi sijoitetulle Andy Murraylle luvuin 5–7, 6–7(4), 1–6. Wimbledonissa 2009 hän hävisi kolmannella kierroksella Tommy Haasille lukemin 5–7, 5–7, 6–1, 7–6(3), 8–10. Yhdysvaltain avoimissa 2009 hän voitti neljännellä kierroksella turnauksessa toiseksi sijoitetun Andy Murrayn luvuin 7–5, 6–2, 6–2 mutta hävisi puolivälierissä kuudenneksi sijoitetulle Juan Martín del Potrolle lukemin 6–4, 3–6, 2–6, 1–6.
Australian avoimissa 2010 Čilić voitti puolivälierissä Andy Roddickin 7–6(4), 6–3, 3–6, 2–6, 6–3 ja eteni välieriin Andy Murrayta vastaan. Murray kuitenkin voitti ottelun luvuin 3–6, 6–4, 6–4, 6–2. Turnauksen jälkeen julkaistulla maailmanlistalla Čilić nousi sijalle 10. Kuukausi myöhemmin hän saavutti toistaiseksi parhaimman listasijoituksen, yhdeksännen sijan.
Tennisura > 2013–2014: Kilpailukielto ja Yhdysvaltain avointen mestaruus

Heinäkuussa 2013 Čilićin uutisoitiin jääneen kiinni dopingin käytöstä huhtikuussa Münchenin turnauksessa. 16. syyskuuta 2013 hän sai yhdeksän kuukauden kilpailukiellon, joka laskettiin alkaneeksi toukokuun alussa. Hän oli syönyt niketamidia sisältäviä glukoositabletteja. Kilpailukieltoa lyhennettiin lokakuun lopulla niin, että hän sai tehdä paluun vielä lokakuun aikana. Hän pelasikin Pariisin Masters-turnauksessa, jossa hävisi toisella kierroksella Juan Martin del Potrolle voitettuaan ensimmäisellä kierroksella Igor Sijslingin.
Australian avoimissa 2014 Čilić hävisi toisella kierroksella Gilles Simonille viisieräisen ottelun. Kauden ensimmäisen turnausvoittonsa hän saavutti Zagrebin turnauksessa helmikuussa voitettuaan loppuottelussa Tommy Haasin. Čilić ei hävinnyt turnauksessa erääkään. Seuraavalla viikolla hän pääsi loppuotteluun Rotterdamissa, jossa hävisi Tomáš Berdychille. Kauden toisen turnausvoittonsa hän otti Delray Beachissä voittamalla loppuottelussa Kevin Andersonin. Ranskan avoimissa Čilić hävisi kolmannella kierroksella Novak Đokovićille. Myös Wimbledonissa Đoković päihitti hänet puolivälierissä viisieräisessä ottelussa. Yhdysvaltain avoimissa Čilić saavutti uransa ensimmäisen Grand Slam -turnausvoittonsa. Hän voitti turnauksen loppuottelussa Kei Nishikorin.
Davis Cup

Davis Cupissa Marin Čilić on edustanut Kroatiaa vuodesta 2005 lähtien. Huhtikuuhun 2014 mennessä hän on voittanut 16 ja hävinnyt seitsemän kaksinpeliä sekä voittanut neljä ja hävinnyt kuusi nelinpeliä. Syyskuussa 2007 hän antoi hyvän vastuksen maailman kärkipään pelaajiin kuuluvalle Ison-Britannian Andy Murraylle, mutta hävisi lopulta eräluvuin 6–3, 4–6, 2–6, 6–4, 3–6. Heinäkuussa 2009 hän voitti kaksinpelissä yhdysvaltalaiset Mardy Fishin ja James Blaken, minkä ansiosta Kroatia voitti vastustajansa otteluvoitoin 3–2.
Turnausvoitot kaksinpelissä

| 0 | 1 | 2 | 3 | 4 | 5 |
| --- | --- | --- | --- | --- | --- |
| N:o | Pvm | Turnaus | Kenttä | Finaalivastustaja | Erävoitot |
| 1. | 23. elokuuta 2008 |  New Haven | Kova |  Mardy Fish | 6–4, 4–6, 6–2 |
| 2. | 11. tammikuuta 2009 |  Chennai | Kova |  Somdev Devvarman | 6–4, 7–6(3) |
| 3. | 8. helmikuuta 2009 |  Zagreb | Kova (s) |  Mario Ančić | 6–3, 6–4 |
| 4. | 10. tammikuuta 2010 |  Chennai | Kova |  Stanislas Wawrinka | 7–6(2), 7–6(3) |
| 5. | 7. helmikuuta 2010 |  Zagreb | Kova (s) |  Michael Berrer | 6–4, 6–7(5), 6–3 |
| 6. | 30. lokakuuta 2011 |  Pietari | Kova (s) |  Janko Tipsarević | 6–3, 3–6, 6–2 |
| 7. | 17. kesäkuuta 2012 |  Lontoo | Ruoho |  David Nalbandian | 6–7(3), 4–3, hylk. |
| 8. | 15. heinäkuuta 2012 |  Umag | Massa |  Marcel Granollers | 6–4, 6–2 |
| 9. | 10. helmikuuta 2013 |  Zagreb | Kova (s) |  Jürgen Melzer | 6–3, 6–1 |
| 10. | 9. helmikuuta 2014 |  Zagreb | Kova (s) |  Tommy Haas | 6–3, 6–4 |
| 11. | 23. helmikuuta 2014 |  Delray Beach | Kova |  Kevin Anderson | 7–6(6), 6–7(7), 6–4 |
| 12. | 8. syyskuuta 2014 |  Yhdysvaltain avoimet, New York | Kova |  Kei Nishikori | 6–3, 6–3, 6–3 |
Wikimedia Commonsissa on kuvia tai muita tiedostoja aiheesta .
Aiheesta muualla

Marin Čilićin kotisivut
La Chaise-Dieu

| La Chaise-Dieu |
| --- | --- |

 vaakuna
 La Chaise-Dieu
 Koordinaatit: 45°19′20″N, 3°41′51″E 
Valtio:  Ranska
Alue:  Auvergne-Rhône-Alpes
Departementti:  Haute-Loire
Arrondissementti:  Brioude
Pinta-ala:  
 – Kokonaispinta-ala:  13,6 km²
Väkiluku (2016):  608 
 – Väestötiheys:  44 as./km²
Kunnan numero:  43048
 
 Kunnan kotisivut 
Infobox OKVirheellinen NIMI-arvo: 
La Chaise-Dieu on kunta Ranskassa Haute-Loiren departementissa Auvergne-Rhône-Alpesin alueella. Se sijaitsee noin 35 kilometriä Briouden kaupungista itään.
Kylä on kasvanut 1300-luvulta peräisin olevan luostarin ympärille. Goottilaistyyliseen Saint-Robertin luostarikirkkoon on haudattu paavi Klemens VI. Luostarikirkossa on järjestetty kesäisin vuodesta 1966 lähtien klassisen musiikin festivaali Festival de musique de La Chaise-Dieu. Festivaalin perusti unkarilaissyntyinen pianisti György Cziffra.
Saint-Robertin luostarikirkko
Paavi Klemens VI:n hauta
Aiheesta muualla

Kuvia tai muita tiedostoja aiheesta La Chaise-Dieu Wikimedia Commonsissa
Mercedes-Benz SLS AMG

| Mercedes-Benz SLS AMG |
| --- | --- |

Valmistustiedot
Valmistusmaa:   Saksa
Valmistaja:  Mercedes-Benz
Konserni:  Daimler AG
Valmistusvuodet:  2009–2014
Korimalli:  2-ovinen coupé 2-ovinen roadster
Luokka:  superauto
Edeltäjä:  Mercedes-Benz SLR McLaren
Tekniset tiedot
Moottori:  V8
Iskutilavuus:  6,2 l
Huippunopeus:  317 km/h
Kiihtyvyys:  3,6–3,8 s (0–100 km/h)
Vaihteisto:  7-vaihteinen kaksoiskytkin
Mitat
Massa:  1 620 kg
Pituus:  4 638 mm
Akseliväli:  2 680 mm
Leveys:  1 939 mm
Korkeus:  1 262 mm
Mercedes-Benz SLS AMG takaa.
Mercedes-Benz SLS AMG on Mercedes-Benzin vuosina 2009–2014 valmistama kaksipaikkainen superauto, joka suunniteltiin korvaamaan SLR McLaren. Auto esiteltiin ensimmäisen kerran Frankfurtin autonäyttelyssä vuonna 2009. Formula 1 -osakilpailuissa SLS oli turva-autona kaudella 2010.
Suunnittelu

SLS AMG on suunniteltu muistuttamaan 1950-luvun 300SL Gullwingiä. Autoon suunniteltiin pitkä keula, matkustajat istuvat lähellä taka-akselia ja perä on suhteellisen lyhyt. SLS AMG:ssä on 300SL:n tavoin lokinsiipiovet, toisin kuin SLR McLarenissa, jossa ovet avautuvat vinoon ylöspäin. AMG:n insinöörit suunnittelivat ovet itselaskettaviksi, sillä automatisointi olisi lisännyt auton painoa 41 kilogrammaa. Suunnittelija on Gordon Wagener, jonka perhe on omistanut yhden 300SL-auton.
Autossa on seitsemänvaihteinen kaksoiskytkinvaihteisto transakselikonfiguraatiossa (tasauspyörästön yhteydessä) ja painojakauma on 48/52 prosenttia edessä/takana.
Versiot

SLS AMG:tä valmistettiin vähintään neljänä eri versiona. Ensimmäinen versio on coupé lokinsiipiovilla. Vuonna 2009 julkaistiin Desert Gold -versio Dubain kansainvälisessä autonäyttelyssä. Mercedes-Benz esitteli myös avomallin mahdollisesti normaaleilla ovilla ja pehmeällä katolla. Black Series on versio, joka on 70 kilogrammaa kevyempi ja jonka teho on nostettu 630 hevosvoimaan. Tehokkaamman moottorin ansiosta kiihtyvyys nollasta sataan on laskenut 3,6 sekuntiin. Huippunopeus on rajoitettu 315 kilometriin tunnissa.
SLS-e on sähköversio, jossa on neljä sähkömoottoria (yksi joka renkaalle). Sen yhteisteho kasvaa 751 hevosvoimaan ja vääntö 1 000 newtonmetriin. Nestejäähdytteinen 400 voltin litium-ioniakku tuottaa 60 kilowattituntia ja sen kapasiteetti on 40 ampeerituntia. Akun valmisti Deutsche Accumotive GmbH & Co.
Aiheesta muualla

Kuvia tai muita tiedostoja aiheesta Mercedes-Benz SLS AMG Wikimedia Commonsissa
Mercedes-Benz SLS AMG Gullwing (C197) Luxury Grand Tourer AutomobileTämä autoihin liittyvä artikkeli on tynkä. Voit auttaa Wikipediaa laajentamalla artikkelia.
Mercedes-Benz SLS Black Series
Vesajärvi (Ikaalinen)

| Vesajärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Ikaalinen
Koordinaatit:  61°49′35″N, 23°25′09″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Sipsiönjärven valuma-alue (35.58)
Laskujoki:  joki Kaukajärveen 
Järvinumero:  35.581.1.018
Mittaustietoja
Pinnankorkeus:  127,8 m 
Rantaviiva:  4,615 km 
Pinta-ala:  0,20245 km² 
 fiVesajärvi 
Vesajärvi  on Pirkanmaalla Ikaalisissa Jutimäellä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Vesajärvi on osa Sipsiönjärven-Vahojärven aluetta.
Maantietoa

Järven pituus on 1,4 kilometriä, leveys 350 metriä ja sen pinta-ala on 20 hehtaaria. Se sijaitsee erämaassa Vuorijärven ja Kaukajärven välissä ja on osa Sipsiönjoen reittiä. Järvi jakaantuu kahteen eri vesialtaaseen keskellä olevan noin 20 metriä leveässä ja 200 metriä pitkässä salmessa. Eteläinen allas on 1,1 kilometriä pitkä ja 200 metriä leveä. Vesialtaan eteläpäähän laskee Vuorikoski, joka on Vuorijärven Luutahdesta lähtevä laskujoki, sekä kuusi muuta metsäojaa. Vesajärven tässä altaassa on myös pieni halkaisijaltaan 10 metrinen luoto. Pohjoinen vesialla on rantaviivaltaan polveilevampi. Siihen laskee neljä metsäojaa ja 650 metriä pitkän laskujoen luusua sijaitsee vesialtaan itäpäässä ja se laskee Kaukajärveen. Rantaviivan pituus on 4,6 kilometriä. Rannoille on rakennettu 15 vapaa-ajan asuntoa, joille johtaa tiet Jutimäen ja Vahon yhdistävältä kylätieltä.
Virkistys

Järvi sijaitsee opastetulla Sipsiöjoen melontareitillä Liesijärvi– Petäjäjärvi– Vuorijärvi– Vesajärvi– Kaukajärvi– Vahojärvi– Sipsiöjärvi– Ohistonlampi– Kyrösjärvi.
Led Zeppelin North American Tour 1968–1969

North American Tour 1968–1969 on Led Zeppelin-yhtyeen ensimmäinen pohjois-amerikan konserttikiertue.
Kappalelista

Tyypillinen settilista:
"Train Kept A-Rollin' " (Tiny Bradshaw, Kay, Mann)
"I Can't Quit You Baby" (Willie Dixon)
"Garnet Mimms|As Long As I Have You" (Garnet Mimms)
"Dazed and Confused" (Jimmy Page)
"You Shook Me" (Dixon, J. B. Lenoir)
"White Summer"/"Black Mountain Side" (Page)
"Pat's Delight" (Bonham)
"Babe I'm Gonna Leave You" (Anne Bredon, Page, Robert Plant)
"How Many More Times" (Bonham, Jones, Page)
"Killing Floor" (Chester Arthur Burnett)
"For Your Love" (Graham Gouldman)
"Communication Breakdown" (John Bonham, John Paul Jones, Page)
Kiertuepäivät

| Päivä | Kaupunki | Maa | Tapahtumapaikka |
| --- | --- | --- | --- |
| 26. joulukuuta 1968 | Denver | Yhdysvallat | Denver Auditorium Arena |
| 27. joulukuuta 1968 | Seattle | Yhdysvallat | Seattle Center Arena |
| 28. joulukuuta 1968 | Vancouver | Kanada | Pacific Coliseum |
| 29. joulukuuta 1968 | Portland | Yhdysvallat | Portland Civic Auditorium |
| 30. joulukuuta 1968 | Spokane | Yhdysvallat | John F. Kennedy Memorial Pavilion |
| 1. tammikuuta 1969 | Salem | Yhdysvallat | Salem Armory Auditorium |
| 2. tammikuuta 1969 | West Hollywood | Yhdysvallat | Whisky a Go Go |
| 3. tammikuuta 1969 | West Hollywood | Yhdysvallat | Whisky a Go Go |
| 4. tammikuuta 1969 | West Hollywood | Yhdysvallat | Whisky a Go Go |
| 5. tammikuuta 1969 | West Hollywood | Yhdysvallat | Whisky a Go Go |
| 9. tammikuuta 1969 | San Francisco | Yhdysvallat | Fillmore West |
| 10. tammikuuta 1969 | San Francisco | Yhdysvallat | Fillmore West |
| 11. tammikuuta 1969 | San Francisco | Yhdysvallat | Fillmore West |
| 12. tammikuuta 1969 | San Francisco | Yhdysvallat | Fillmore West |
| 13. tammikuuta 1969 | San Diego | Yhdysvallat | Fox Theater |
| 15. tammikuuta 1969 | Iowa City | Yhdysvallat | Iowa Memorial Union Main Lounge |
| 17. tammikuuta 1969 | Detroit | Yhdysvallat | Grande Ballroom |
| 18. tammikuuta 1969 | Detroit | Yhdysvallat | Grande Ballroom |
| 19. tammikuuta 1969 | Detroit | Yhdysvallat | Grande Ballroom |
| 20. tammikuuta 1969 | Wheaton | Yhdysvallat | Wheaton Youth Center |
| 21. tammikuuta 1969 | Pittsburgh | Yhdysvallat |  |
| 22. tammikuuta 1969 | Cleveland | Yhdysvallat | Cleveland Public Hall |
| 23. tammikuuta 1969 | Boston | Yhdysvallat | Boston Tea Party |
| 24. tammikuuta 1969 | Boston | Yhdysvallat | Boston Tea Party |
| 25. tammikuuta 1969 | Boston | Yhdysvallat | Boston Tea Party |
| 26. tammikuuta 1969 | Boston | Yhdysvallat | Boston Tea Party |
| 27. tammikuuta 1969 | Springfield | Yhdysvallat | Springfield Municipal Auditorium |
| 29. tammikuuta 1969 | Philadelphia | Yhdysvallat | Spectrum |
| 31. tammikuuta 1969 | New York City | Yhdysvallat | Fillmore East |
| 1. helmikuuta 1969 | New York City | Yhdysvallat | Fillmore East |
| 2. helmikuuta 1969 | Toronto | Kanada | The Rock Pile |
| 3. helmikuuta 1969 | New York | Yhdysvallat | Scene Club |
| 4. helmikuuta 1969 | New York | Yhdysvallat | Scene Club |
| 5. helmikuuta 1969 | New York | Yhdysvallat | Scene Club |
| 6. helmikuuta 1969 | New York | Yhdysvallat | Scene Club |
| 7. helmikuuta 1969 | Chicago | Yhdysvallat | Kinetic Playground |
| 8. helmikuuta 1969 | Chicago | Yhdysvallat | Kinetic Playground |
| 10. helmikuuta 1969 | Memphis | Yhdysvallat | Elma Roane Fieldhouse |
| 14. helmikuuta 1969 | Miami Beach | Yhdysvallat | Thee Image Club |
| 15. helmikuuta 1969 | Miami Beach | Yhdysvallat | Thee Image Club |
| 16. helmikuuta 1969 | Baltimore | Yhdysvallat | Baltimore Civic Center |
Vakuutusperiaate

Vakuutusperiaate tarkoittaa sitä, että vakuutusmaksulla katetaan vakuutetulle koituvat etuudet ja maksu vastaa riskiä. Riski tasoitetaan yli kaikkien vakuutettujen joukkoon (kohorttiin) kuuluvien.  Eläkevakuutuksessa vakuutetun riittää säästää eläkevakuutuksella summa, jolla voi varautua keskimääräiseen elinikään, kun taas sukanvarteen säästämällä pitäisi varautua maksimaaliseen elinikään.
Mansikkapuut

| Mansikkapuut |
| --- | --- |
 Kalifornianmansikkapuu (Arbutus menziesii)
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophyta
Lahko::  Ericales
Heimo::  Kanervakasvit Ericaceae
Alaheimo::  Arbutoideae
Suku::  Mansikkapuut Arbutus  L., 1753
luokitusjärjestelmä::  APG III
Katso myös
   Mansikkapuut Wikispeciesissä   Mansikkapuut Commonsissa 
Infobox OKNimi-testi OK: 
Mansikkapuut (Arbutus) on kasvisuku kanervakasvien heimossa. Suvussa on noin 10 lajia lauhkean, subtrooppisen ja trooppisen vyöhykkeen ainavihantia nahkealehtisiä puita ja pensaita. Suku on saanut nimensä hieman mansikoiden (Fragaria) pohjushedelmiä muistuttavista marjoistaan. Mansikkapuut eivät kuitenkaan ole sukua mansikoille.
Kuvaus

Mansikkapuut ovat yleensä pieniä tai keskikokoisia puita tai pensaita, yleensä enintään 20 metriä korkeita. Kaikki lajit ovat ainavihantia. Oksat ovat yleensä ylöspäin suuntautuneet. Nuoret versot ovat karvojen peittämiä. Kaarna on yleensä ohut ja levyinä hilseilevä. Lehdet ovat yksinkertaiset ja soikeat, laidoiltaan ehyet tai hammaslaitaiset. Silmut ovat soikeita, teräväkärkisiä ja väritykseltään punaisia.
Kukat ovat kaksineuvoisia ja kasvavat yleensä tertuissa, joissa on 10–40 kukkaa. Sekä verho- että terälehtiä on viisi. Verholehdet ovat tyvestä yhteenkasvaneet; teriö on lähes koko pituudeltaan yhteenkasvanut. Teriö on yleensä väriltään kellertävän valkoinen. Heteitä on kymmenen. Emi on viisionteloinen. Hedelmä on 1–5-siemeninen marja.
Levinneisyys

Mansikkapuita kasvaa pohjoisella pallonpuoliskolla Pohjois-Amerikassa, Euroopassa, Pohjois-Afrikassa, Lähi-idässä sekä Kanariansaarilla.
Luokitus ja lajit

Mansikkapuita tunnetaan yleisesti ainakin yhdeksän lajia.
Arbutus andrachne – idänmansikkapuu
Arbutus arizonica
Arbutus canariensis – kanarianmansikkapuu
Arbutus madrensis
Arbutus menziesii – kalifornianmansikkapuu
Arbutus occidentalis
Arbutus tesselata
Arbutus unedo – lännenmansikkapuu
Arbutus xalapensis
Käyttö

Eräitä suvun lajeja käytetään koristepuina. Useiden lajien hedelmät ovat syötäviä, mutta niitä yleensä pidetään mauttomina, eikä laajemmin viljellä kaupallisesti ravinnoksi. Lähinnä lännenmansikkapuun hedelmistä tehdään kuitenkin hilloja, säilykkeitä ja likööriä.
Lännenmansikkapuun (Arbutus unedo) hedelmiä.
Lehtoesikko

| Lehtoesikko |
| --- | --- |

Tieteellinen luokittelu
Kunta::  Kasvit Plantae
Kladi::  Putkilokasvit Tracheophyta
Kladi::  Siemenkasvit Spermatophytina
Kladi::  Koppisiemeniset Angiospermae
Kladi::  Aitokaksisirkkaiset Eudicots
Lahko::  Ericales
Heimo::  Esikkokasvit Primulaceae
Suku::  Esikot Primula
Laji::  elatior
Kaksiosainen nimi
 Primula elatior  (L.) Hill 
Katso myös
   Lehtoesikko Wikispeciesissä   Lehtoesikko Commonsissa 
Infobox OKNimi-testi OK: 
Lehtoesikko eli etelänkevätesikko (Primula elatior) on esikoiden sukuun kuuluva, Euroopassa kasvava monivuotinen kevätkukkija. Lajia tavataan alkuperäisenä aivan Pohjoismaiden eteläosassa, Suomessa se on koristekasvi ja viljelykarkulainen.
Ulkonäkö ja koko

Lehtoesikko kasvaa 10–30 senttimetriä korkeaksi. Sen lehdet ovat soikeat, suippotyviset ja karvaiset. Kukintona on toispuoleinen keltakukkainen sarja. Lehtoesikon kukinta-aika on touko–kesäkuu. Lehtoesikon kukkien verhiö on vaaleanvihreä ja suippoliuskainen, teriö keltainen ja 15–25 millimetriä leveä. Teriö on suurempi ja tuoksuton verrattuna läheisesti samannäköiseen kevätesikkoon (Primula veris). Lehtoesikko ja kevätesikko voivat risteytyä keskenään.
Aiheesta muualla

Kasviatlas: Lehtoesikon (Primula elatior) levinneisyys Suomessa.
Suomen Lajitietokeskus: Lehtoesikko (Primula elatior)
Luontoportti: Lehtoesikko (Primula elatior)
Pohjolan kasvien pauloissa: Primula elatior – lehtoesikko
ITIS: Primula elatior (englanniksi)
United States Department of Agriculture (USDA): Primula elatior (englanniksi)
Led Zeppelin United Kingdom and Scandinavian Tour 1969

United Kingdom and Scandinavian Tour 1969 on Led Zeppelin-yhtyeen konserttikiertue.